Ishockeyspilleren Nikolaj Nedermark gør nu comeback i Frederikshavn.

Elite Nord Frederikshavn A/S meddeler nu, at Nikolaj Nedermark vender hjem til Frederikshavn White Hawks efter at have spillet i Gentofte, Rungsted og senest i AaB Ishockey. Det er således den tredje spiller, som White Hawks henter hjem, og derfor består grundstammen på holdet af frederikshavnere til den kommende sæson. - Nikolaj er en hårdtarbejdende 2-vejs spiller, der både kan anvendes som center og wing. Han giver sig altid 100 procent for holdet og passer perfekt ind på vores hold til den kommende sæson, hedder det i pressemeddelelsen fra Elite Nord Frederikshavn A/S.